jkorsvik/nowiki_second_scrape_merged huggingface dataset:
Danny Huston

Danny Huston (født 14. mai 1962 i Roma i Italia) er en amerikansk skuespiller.


== Personlig liv ==
Huston ble født i Italia, og kommer fra en stor skuespillerfamilie. Han er halvbror til skuespiller Anjelica Huston og onkel til en annen skuespiller, Jack Huston. Han er også barnebarn til Oscar-vinneren Walter Huston. Han er sønn av John Huston og skuespiller og forfatter Zoe Sallis.
Han har to ekteskap bak seg, først med skuespiller Virginia Madsen, som han giftet seg med i 1989 og skilte seg fra i 1992. Deretter var han gift i seks år med Katie Jane Evans, fra 2001 til 2007. Evans begikk selvmord i 2008, før skilsmissen var fullført. Sammen fikk de datteren Stella (f. 2002).


== Karriere ==
Huston er kjent for å spille viktige biroller i store filmer. Han og resten av ensemblet i The Aviator vant  en SAG Award for beste rollebesetning, og to år senere ble han nominert til nok en SAG Award for sin innsats i The Constant Gardener (2005). Han spilte hovedantagonisten, William Stryker, i X-Men Origins: Wolverine (2009), som er en forløper til X-Men-trilogien. Han var også med i Clash of the Titans (2010) og oppfølgeren Wrath of the Titans (2012).
For øvrig har han spilt i filmer som 21 Grams (2003), Marie Antoinette (2006), Children of Men (2006), The Number 23, The Kingdom (2007), How to Lose Friends and Alienate People (2008), Edge of Darkness (2010), Clash of the Titans (2010), Robin Hood (2010) og Wrath of the Titans (2012).


== Filmografi ==


== Referanser ==


== Eksterne lenker ==
(en) Danny Huston på Internet Movie Database 
(sv) Danny Huston i Svensk Filmdatabas 
(da) Danny Huston på Filmdatabasen 
(da) Danny Huston på Scope 
(fr) Danny Huston på Allociné 
(en) Danny Huston på AllMovie 
(en) Danny Huston hos Rotten Tomatoes 
(en) Danny Huston hos The Movie Database
Eugène Sue

Joseph Marie Eugène Sue (født 26. januar 1804, død 3. august 1857) var en fransk romanforfatter.


== Liv og virke ==
Sue, hvis far var overkirurg i Napoléon Bonapartes hær, deltok også selv som militærlege på det spanske felttog 1823, på flere sjøtokt og i sjøslaget ved Navarino i 1827. I 1829 fratrådte han sin stilling og  bosatte seg i Paris, der han viet seg til maling og forfatterskap.
Til sine første romaner, som var påvirket av Lord Byron, hentet han materiale fra sitt liv til sjøs. Etter disse fulgte et par historiske romaner 1835–1840 om blant annet kong Ludvig XIV. På denne tid tog Sue sterkt inntrykk av de sosialistiske idéer og ble talsmann for sosiale og politiske utopier. Bøkene fra 1841–1845 ble store lesersuksesser og de ble publisert som føljetonger, som de fleste av hans senere romaner, i de større Parisavisene.
Sues stil var preget av enkel underholdning med meget meget forutsigbar handling, men han kunne fange nysgjerrigheten og strø på med heftige melodramatiske effekter og pikante bilder som gjorde ham populær. Sue ble forvist fra Frankrike etter statskuppet i 1851.


== Bibliografi ==
Kernock le pirate – 1830
Plick et Plock – 1831
Atar-Gull – 1831
La Salamandre – 1832
La Coucaratcha – 1832–1834
La vigie de Koatven – 1833
Histoire de la marine francaise sous Louis XIV – 1835–1837, 5 bind
Latréaumont – 1837
Jean Cavalier – 1840, 4 bind
Mathilde, ou mémoires d'une jeune jemme – 1841, 6 bind
Les mystéres de Paris – 1842–1843, 10 bind
Le juif errant – 1844–1845, 10 bind
Martin, l'enfant trouvé – 1847, 12 bind
Les sept péchés capitaux – 1847–1849, 16 bind
Les mystéres du peuple – 1849–1856, 16 bind
Les enfants de l'amour – 1850, 4 bind
Le diable médecin – 1855–1857


== Referanser ==


== Eksterne lenker ==
(en) Eugène Sue – kategori av bilder, video eller lyd på Commons 
(en) Eugène Sue – galleri av bilder, video eller lyd på Commons 
(en) Eugène Sue på Internet Movie Database 
(en) Eugène Sue hos The Movie Database 
(en) Verker av Eugène Sue hos Internet Archive (digitaliserte bokoriginaler)
(en) Verker av Eugène Sue i Prosjekt Gutenberg (tekst-, HTML- og andre formater)
(en) Verk av eller om Eugène Sue i bibliotekene i (WorldCatkatalog)
Zhiyi

Zhiyi (tradisjonell kinesisk: 智顗; pinyin: Zhì Yǐ; Wade–Giles: Chih-I; japansk: Chigi; født i 16. februar 538 i Huarong i dagens provins Hubei i Kina, død i 597 i Shicheng, Kina) var grunnleggeren av den mahāyānabuddhistiske skolen Tiāntái i Tiāntāifjellene i det sørligøstlige Kina.  Hans standardtittel var Śramaṇa Zhiyi (沙門智顗), som knyttet ham til indisk asketisk tradisjon. Zhiyi var den første i kinesisk buddhisme som utviklet en fullstendig, kritisk og systematisk klassifisering av buddhistisk lære. Han betraktes også som den første som foretok et avgjørende brudd med indisk tradisjon ved å skape et eget kinesisk system. 
Zhiyi nøt som representant for buddhismen keiser Yangdis gunst under  Suidynastiet. Mens den senere Yangdi fremdeles var kronprins i faren, Wendis, keisertid, mottok Zhiyis fjellkloster regelmessige statlige tilskudd. Dette hadde sammenheng med den legitimerende rolle som buddhismen gav det nye dynastiet.


== Referanser ==


== Litteratur ==
Dumoulin, Heinrich (author); Heisig, James W. (trans.) & Knitter, Paul (trans.)(2005). Zen Buddhism: A History. Volume 1: India and China. World Wisdom. ISBN 978-0-941532-89-1
Donner, Neal & Daniel B. Stevenson (1993). The Great Calming and Contemplation. Honolulu: University of Hawai‘i Press.
Hurvitz, Leon (1962). Chih-i (538–597): An Introduction to the Life and Ideas of a Chinese Buddhist Monk. Mélanges Chinois et Couddhiques XII, Bruxelles: Institut Belge des Hautes Études Chinoises.
Dragan Obrenović

Dragan Obrenović (født 12. april, 1963) er en tidligere bosnisk-serbisk offiser og kommandoleder i Den jugoslaviske folkehæren, nestkommanderende i 1. infanterikorps i Zvornikbrigaden i Drinakorpset i den Bosnisk-Serbiske Hæren (VRS), og en dømt krigsforbryter. Kommandolederen var instrumentell i gjennomføring av massedrap under Srebrenicamassakren i 1995.
I 2001 ble Obrenović tiltalt for krigsforbrytelser og forbrytelser mot menneskeheten av Det internasjonale krigsforbrytertribunalet for det tidligere Jugoslavia i Haag for hans delaktighet i  implementering av VRS' lederskaps plan om å drepe for det meste Bosnjakske sivile og krigsfanger i Srebrenicamassakren under Bosnia-krigen i juli 1995. I 2003 erklærte Obrenović seg skyldig i ett tilfelle av forfølgelse og i bytte mot å fortelle fritt om hans forbrytelser og vitne for aktoratet ble han dømt til 17 år i fengsel. Under tilståelsen beklaget Obrenović og fremsto som en angrende synder. Han sonet dommen i Norge og ville ha fullført soning av hele dommen i april 2018. Etter ordre fra krigsforbrytertribunalet ble Obrenović løslatt for god oppførsel allerede i 2012. Beslutningen om å løslate krigsforbryteren ble tatt i september 2011 men holdt hemmelig frem til mai 2012. Obrenović ble deportert fra Norge i 2012 etter løslatelsen.


== Referanser ==


== Eksterne lenker ==
Dragan Obrenović: Innrømmelser av skyld
Marie Sneve Martinussen

Marie Sneve Martinussen (født 30. desember 1985) er en norsk politiker (Rødt), samfunnsøkonom og musiker. Hun er stortingsrepresentant for Akershus, sitter i Finanskomitéen og har vært rådgiver i Miljødirektoratet. Fra 2012 er hun nestleder i Rødt.


== Bakgrunn ==
Sneve Martinussen er oppvokst på Sandnes, ved det gamle gruvesamfunnet Bjørnevatn utenfor Kirkenes.Hun er barnebarnet til partisanen og motstandsmannen Håkon Sneve.


== Politiker ==
Sneve Martinussen ble først politisk engasjert gjennom miljøbevegelsen, blant annet som russlandssekretær i Natur og Ungdom. I 2008 blei hun og seks andre medlemmer av organisasjonen anholdt av russiske immigrasjonsmyndigheter under en fredelig aksjon i Apatity. Ungdommene, som mente de hadde tillatelse til markeringen, satt i flere lange avhør og blei bøtelagt.Ved stortingsvalget i 2009 stod Martinussen på andreplass på Rødts liste i Finnmark. I 2010 ble hun valgt inn i partiets arbeidsutvalg. 
Ved stortingsvalget i 2021 stilte hun som førstekandidat på Rødts liste i Akershus og kom inn på direktemandat som Rødts første representant fra fylket noen sinne med 3,9% av stemmene. 


=== Nestleder i Rødt ===
På landsmøtet i mai 2012 ble hun valgt til nestleder sammen med Marielle Leraand. Som politiker har Martinussen særlig vært opptatt av å bekjempe økonomiske forskjeller. Hun har også vært partiets talsperson i kulturpolitiske og finanspolitiske spørsmål.Under sin tid som nestleder har hun også vært festivalsjef og frontfigur for Rødts festival Popvenstre, som blander kultur og politikk.


== Stortingskomiteer ==
2021–2025: Medlem av Finanskomiteen


== Musiker ==
Martinussen spilte tidligere bass i bandet Making Marks, opprinnelig Mylittlepony. Hun har medvirket på følgende utgivelser:

AlbumA Thousand Half-Truths, Fika Recordings 2014SinglerTicket Machine, Fika Recordings 2012
Barcodes, Fika Recordings 2013
Uten en tråd, Snertingdal Records 2013


== Referanser ==


== Eksterne lenker ==
(no) Marie Sneve Martinussen hos Stortinget 
(no) Marie Sneve Martinussen hos Norsk senter for forskningsdata
Lodalsulykkene

Lodalsulykkene var to fatale rasulykker fra Ramnefjellet til Lovatnet i Lodalen i Loen i Stryn kommune i 1905 og 1936. Ved begge rasene var det flodbølgen fra Lovatnet som gjorde de største skadene.

Rasulykken i 1905: 15. januar, 62 mennesker omkom
Rasulykken i 1936: 13. september, 74 mennesker omkom
Ecru

Ecru er en grågul farge og brukes ofte for å beskrive silke og lin i ubleket tilstand. Ecru kommer fra det franske ordet écru, som betyr «naturlig», «ubleket».
Fram til 1930-tallet og før var ecru ansett å være samme farge som beige, men fra 1950 har ecru og beige blitt betraktet som to separate farger.


== Brukt ==


=== Sport ===
Engelske fotballklubber som Liverpool og West Ham United hadde fargen ecru på draktene som en del av sesongen 1996/97.


=== TV ===
I episoden "The Second Time Around" fra dramaserien The Secret Lifeof the American Teenager som først ble sendt 1. februar 2010 på TV, valgte Betty at hun ville ha en brudekjole i fargen "ecru".
I episoden "Handymania" i Newhart som først ble sendt på TV 9.april 1990, svarte Stephanie rett på et trivia spørsmål som hadde fasitsvaret ecru.


=== Film ===
I en direktesending til disney-filmen Askepott II: Dreams Come True, ble Askepott spurt hvilken farge som er riktig å bruke på den kongelige banketten. Alternativene krem eller ecur og når Askepott gjetter ecru, forteller Prudence henne at det er fargen krem. Askepott svarte at det ikke var noen forskjell på fargene, som der igjen førte til at Prudence sa: "Så mye å lære. Så lite tid."


== Referanser ==
Marianne Mjelva

Marianne Mjelva (født 6. november 1989 i Oslo) er en norsk forfatter av ungdomsbøker. Hun har skrevet tre bøker for Penny-klubben samt en faktabok om hest for ungdom hos Kagge Forlag.


== Biblografi ==
Pennyklubben

Livet med Penny 2009
Når noen drar 2010
Tiden etter 2013Kagge forlag

Historien om hester 2010


== Eksterne lenker ==
(no) Publikasjoner av Marianne Mjelva i BIBSYS
Paola Severino

Paola Severino (født 22. oktober 1948 i Napoli i Italia) er en italiensk jurist og politiker. Hun er (2012) Italias justisminister.
Severino studerte rettsvitenskap ved universitetet La Sapienza i Roma. Deretter ble hun dosent i strafferett og advokat.  Fra 1997 til 2001 var hun stedfortredende formann for selvforvaltningsorganet for den italienske militærdomstol  (Consiglio della Magistratura Militare). Fra 2002 til 2007 ledet hun det juridiske fakultet ved elitehøyskolen  LUISS i Roma, og var stedfortredende rektor der til 2011. Huyn innehadde også en læreskol for strafferett ved offiserfagskolen for Carabinieri i Roma.
Den 16. november 2011 ble hun utnevnt til justisminister i Mario Montis regjering.


== Referanser ==


== Eksterne lenker ==
CV på LUISS (it.)
Sam Claflin

Samuel George Clafin (født 27. juni 1986 i Ipswich) er en engelsk skuespiller.


== Karriere ==
Sam Claflin startet sin karriere først etter å ha blitt ferdig på London Academy of Music and Dramatic Art i 2009. Likevel gjorde han seg raskt kjent hos det store filmpublikum ved å spille en av hovedrollene i Pirates of the Caribbean: On Stranger Tides (2011) mot Johnny Depp, Penélope Cruz, Geoffrey Rush og Ian McShane. Han spilte en stor rolle i Snow White and the Huntsman med Kristen Stewart, Chris Hemsworth og Charlize Theron i 2012. Kanskje mest kjent er han likevel for rollen som Finnick Odair i storfilmen The Hunger Games: Catching Fire (2013), en rolle han også skal spille i de to siste filmene i Hunger Games-serien.
Han var også en del av den populære britiske miniserien Pillars of the Earth i 2010, hvor han spilte mot blant andre Ian McShane, Rufus Sewell, Matthew Macfadyen, Eddie Redmayne, Hayley Atwell og Donald Sutherland. Han spilte på ny mot Macfadyen og Atwell i Any Human Heart samme år, en miniserie hvor også Jim Broadbent spilte en hovedrolle. Han var også med i Syfys originale TV-film The Lost Future, der han spilte mot Sean Bean og Annabelle Wallis.


== Filmografi ==


=== Filmer ===
Me Before You (2016) ... Will Traynor
The Hunger Games: Mockingjay – Part 2 (2015) .... Finnick Odair
The Hunger Games: Mockingjay - Part 1 (2014) .... Finnick Odair
Love, Rosie (2014) .... Alex Stewart
The Riot Club (2014) .... Alistair
The Quiet Ones (2014) .... Brian McNeil
The Hunger Games: Catching Fire (2013) .... Finnick Odair
Snow White and the Huntsman (2012) .... Prince William
Pirates of the Caribbean: On Stranger Tides (2011) .... Philip
United (2011) .... Duncan Edwards


=== TV ===
Mary and Martha (2013) .... Ben (TV-film)
White Heat (2012) .... Jack (6 episoder)
Any Human Heart (2010) .... Young Logan Mountstuart (4 episoder)
The Lost Future (2010) .... Kaleb (TV-film)
The Pillars of the Earth (2010) .... Richard (8 episoder)


== Referanser ==


== Eksterne lenker ==
(en) Sam Claflin – kategori av bilder, video eller lyd på Commons 
(en) Sam Claflin på Internet Movie Database 
(sv) Sam Claflin i Svensk Filmdatabas 
(da) Sam Claflin på Filmdatabasen 
(da) Sam Claflin på Scope 
(fr) Sam Claflin på Allociné 
(en) Sam Claflin på AllMovie 
(en) Sam Claflin hos Rotten Tomatoes 
(en) Sam Claflin hos The Movie Database
Rieju

Rieju er en spansk moped- og motorsykkelprodusent. Den holder til i Figueres i Catalonia. Den spesialiserer seg på små slagvolummotorsykler (mellom 49 og 450 cc) med Minarelli-motorer. Riejus produkter er tilgjengelige i nesten alle europeiske land.
Boris Gromov

Boris Gromov (født 7. november 1943 i Saratov) er en russisk general og politiker. Under den afghansk-sovjetiske krig i Afghanistan kommanderte Gromov de sovjetiske styrkene, og han skal ha vært den siste sovjetiske soldaten som forlot Afghanistan da Sovjetunionen trakk seg ut i februar 1989. Han var guvernør av Moskva oblast siden 2000, og som visepresidentkandidat for kommunistpartiet i valget i 1991. Ved valget i 1995 ble han valgt inn til Statsdumaen, underhuset i Russlands parlament.


== Referanser ==
Bårdar Swing Club

Bårdar Swing Club er en swingklubb som fokuserer på swingformene Lindy Hop, Balboa og Boogie Woogie samt Autentisk Jazz, Blues og Collegiate Shag. Klubben  holder til i Oslo og leier lokaler hos Bårdar Danseinstitutt ved rådhuset i Oslo sentrum.
Bårdar Swing Club (BSC) ble stiftet høsten 2002 som en sammenslåing av klubbene The Swingouts og Bårdar Boogie Club (BBC) med røttervtilbake til 1994. Bårdar Swing Club er organisert som en ideell organisasjon med formål å fremme swingdans.


== Eksterne lenker ==
Bårdar Swing Club
Whiskey in the Jar

«Whiskey in the Jar» er en irsk tradisjonell sang. Handlingen finner sted i de sørlige fjellene i Irland, der fylkene Cork og Kerry nevnes spesielt, sammen med Fenit, en landsby i fylket Kerry. 

Sangen handler om en Rapparee (landeveisrøver), som blir forrådt av sin kone eller kjæreste, og er en av de mest spilte tradisjonelle irske sangene. Det har blitt foretatt innspillinger av en rekke profesjonelle kunstnere siden 1950-tallet. Sangen fikk først bred eksponering da den irske folkemusikkgruppa The Dubliners framførte den internasjonalt som en signatursang, og spilte den inn på tre album i løpet av 1960-tallet. 
Det irske rockebandet Thin Lizzy bygget videre på denne suksessen, og bandet kom med på de irske og britiske hitlistene med hiten i begynnelsen av 1970-tallet. Det amerikanske  heavy metal-bandet Metallica brakte den til et større publikum i 1998 ved å spille en utgave veldig lik Thin Lizzy sin, men med en tyngre lyd, og vant med sin versjon en Grammy for Best Hard Rock Performance i 2000.
Bryan Adams spilte inn sangen og ga den ut på albumet Shine a Light i 2019.


== Varianter ==
Det er forskjellige innledninger på sangen
Grateful Deads sin versjon begynner slik:

As I was goin' over the Kill Dara Mountains,
I met Colonel Pepper and his money he was counting.
I drew forth my pistols and I rattled my saber,
Sayin': "Stand and deliver, for I am a bold deceiver!".
Musha rin um du rum da, Whack for the daddy-o,
Whack for the daddy-o, There's whiskey in the jar-o.The Dubliners versjon:

As I was goin' over the far famed Kerry mountains,
I met with Captain Farrell, and his money he was counting.
I first produced me pistol and I then produced me rapier,
Saying: "Stand and deliver, for you are a bold deceiver!".
Musha rin du-rum do du-rum da, Whack for my daddy-o,
Whack for my daddy-o, There's whiskey in the jar.Thin Lizzys/Metallicas versjon:

As I was goin' over the Cork and Kerry mountains.
I saw Captain Farrell and his money he was counting.
I first produced my pistol and then produced my rapier.
I said: "Stand and deliver or the devil he may take ya".
Yeah
Musha ring dum-a do dum-a da, Whack for my daddy-o,
Whack for my daddy-o, There's whiskey in the jar-o.Lillebjørn Nilsens versjon, «Svikefulle Mari»:

Jeg gikk meg opp på fjellet. Men der kom jeg ikke lenger,
for der satt lensmann Hansen og han telte sine penger.
Han så ikke meg, så jeg sneik meg fram så stille.
Og så tok jeg fram pistolen og sa: «Penga eller livet!»
Mush a ring am duram da!
Whack fol the daddy – o! Whack fol the daddy – o!
Det er whiskey utpå Jar!


== Eksterne lenker ==
(en) Whiskey in the Jar på MusicBrainz 
Norsk tekst: Svikefulle Mari
6. serierunde i Adeccoligaen 2012

6. serierunde i Adeccoligaen 2012 ble spilt som full serierunde søndag den 13. mai, med Kongsvinger mot Start som direktesendt TV-kamp på TV 2 Zebra.


== Fakta ==


== Eksterne lenker ==
Adeccoligaen 2011: Terminliste og resultater på altomfotball.no
Leif Pagrotsky

Leif Pagrotsky (født 20. oktober 1951 i Göteborg) er en svensk politiker for Socialdemokraterna. Han har innehatt flere statsrådsposter, og sitter i riksdagen. Av yrke er han økonom.
Pagrotsky gikk samfunnsvitenskapelig linje ved Munkebäcksgymnasiet i Göteborg. Etter endte studier i økonomi ved Göteborgs universitet ble Pagrotsky i 1975 ansatt ved Sveriges riksbank, og gjorde i de påfølgende årene en embetsmannskarriere i det svenske finansdepartementet. På begynnelsen av 1980-tallet arbeidet han også en kortere periode ved OECD i Paris. I 1990 etterfulgte han Klas Eklund i den politiske tjenesten som planleggingssjef i finansdepartementet. Etter sosialdemokratenes valgnederlag 1991 tjenestegjorde han i den sosialdemokratiske riksdagsgruppens kontor. Da sosialdemokratene igjen kom i regjeringsposisjon i 1994, ble Pagrotsky statssekretær i finansdepartementet.
Pagrotsky var så statsråd i Statsrådsberedningen 1996-1997 med blant annet ansvar for spørsmål innen våpeneksport, i 1997-1998 handelsminister ved næringsdepartementet, og i perioden 1998-2002 handelsminister ved utenriksdepartementet. Han var utdannings- og kulturminister (i et samlet departement i perioden 2004-2006, og har vært riksdagsmedlem siden 2002.
I folkeavstemningen om innføring av euro i Sverige 14. september 2003 var Pagrotsky en ledende representant for nei-siden, stikk i strid med majoriteten av den sosialdemokratiske partiledelsen.
I 2010 ble Pagrotsky utnevnt til «Årets hedersryss» (Årets hedersruss) ved Sällskapet Ryska Huset, med begrunnelsen «Pagrotskys interesse for russisk kultur i sin alminnelighet, og russisk film i særlig grad».


== Referanser ==


== Eksterne lenker ==
(en) Leif Pagrotsky – kategori av bilder, video eller lyd på Commons 
Leif Pagrotsky på Twitter 
(sv) Leif Pagrotsky hos Sveriges riksdag
Leif Pettersson

Leif Pettersson (født 1954) er en svensk politiker for Socialdemokraterna, og har vært riksdagsmedlem i Sverige siden 2006. Han ble valgt inn i riksdagen for Norrbottens läns valkrets på plass 277.


== I riksdagen ==
Pettersson sitter i trafikkomiteen, og er vara i forsvarskomiteen og kulturkomiteen.


== Eksterne lenker ==
(sv) Leif Pettersson hos Sveriges riksdag 
Leif Pettersson på Sveriges riksdags nettside
Socialdemokraterna.se – Leif Pettersson Arkivert 10. september 2012 hos Wayback Machine.
Victor Ponta

Victor Ponta (født 20. september 1972) er en rumensk politiker (PSD) som var statsminister i Romania fra 7. mai 2012 til 4. november 2015, da han gikk av etter at mer enn 30 mennesker døde i en brann i en nattklubb.I juni 2017 ble han ekskludert fra PSD.


== Referanser ==


== Eksterne lenker ==
Offisielt nettsted 
(en) Victor Ponta – kategori av bilder, video eller lyd på Commons
Daryl Impey

Daryl Impey (født 6. desember 1984 i Johannesburg) er en sørafrikansk syklist som sykler for Israel Start-Up Nation.
I 2014 ble han suspendert etter å ha testet positivt for Probenecid, men ble senere frikjent.


== Meritter ==


== Referanser ==


== Eksterne lenker ==
(en) Daryl Impey – Olympedia 
(en) Daryl Impey – Sports-Reference (OL-resultater – arkivert) 
(en) Daryl Impey – Commonwealth Games Federation 
(en) Daryl Impey – ProCyclingStats 
(en) Daryl Impey – Cycling Archives 
(en) Daryl Impey – Cycling Quotient 
(en) Daryl Impey – CycleBase 
(en) Daryl Impey – TheSports.org 
Offisielt nettsted 
(en) Daryl Impey – kategori av bilder, video eller lyd på Commons
Giuseppe Pella

Giuseppe Pella (født 18. april 1902 i Valdengo i provinsen Biella, død 31. mai 1981 i Roma) var en italiensk kristendemokratisk politiker. Han var statsminister i Italia fra 1953 til 1954, og president i Europaparlamentet fra 1954 til 1956.


== Liv og virke ==
Pella var økonom og arbeidet som universitetslærer. I 1946 ble han valgt til den grunnlovgivende forsamling for partiet Democrazia Cristiana og i 1948 ble han innvalgt i deputertkammeret for samme parti.Fra 1947 til 1954 besatte han forskjellige ministerposter for finanser, skatter og budsjett. Pella ledet selv regjeringen fra 17. august 1953 til 5. januar 1954 og var samtidig utenriksminister og budsjettminister. I denne perioden var forholdet til Jugoslavia vanskelig, med spørsmålet om statusen til Trieste-territoriet. Han var statsminister i Italia fra august 1953 til januar 1954. ella var president i Europaparlamentet fra 1954 til 1956.Etter at han gikk av som statsminister var Pella visestatsminister og utenriksminister i regjeringene Zoli (1957–1958) og Segni (1959–1960). Pella var i 1960 budsjettminister i regjeringen Fanfani. Pella ble i 1968 valgt til Italias senat. Hans siste ministerpost var som finansminister i  Andreottis regjering i 1972. 


== Referanser ==
Kolbjørn Rød

Kolbjørn Rød (født 22. oktober 1907 i Oslo, død 21. mars 2001) var en norsk tjenestemann.
Rød arbeidet en tid i turistavdelingen i Norges Automobil-Forbund før han tok til på jusstudier og ble cand.jur. i 1939. Han arbeidet deretter i Kommunikasjonsdirektoratet fra 1940, som dommerfullmektig i Hammerfest fra 1941 til 1942, og deretter igjen i Kommunikasjonsdirektoratet og Luftfartsdirektoratet til 1947. I 1947 ble han byråsjef i Samferdselsdepartementet. Rød ble i 1965 utnevnt til turistdirektør.Rød var medlem av ulike offentlige utvalg og råd for samferdselsspørsmål. 


== Referanser ==
Lennart Axelsson

Lennart Axelsson (født 1952) er en svensk politiker for Socialdemokraterna, og har vært riksdagsmedlem i Sverige siden 2000. Han ble valgt inn i riksdagen for Örebro läns valkrets på plass 232.


== I riksdagen ==
I riksdagen sitter Axelsson i sosialkomiteen, samt er vara i skattekomiteen. Han er i tillegg EU-nemnden, samt er vara i Europarådets svenske delegasjon.


== Referanser ==


== Eksterne lenker ==
(sv) Lennart Axelsson hos Sveriges riksdag 
(en) Lennart Axelsson hos Europarådets parlamentarikerforsamling 
(sv) Socialdemokraterna.se - Lennart Axelsson Arkivert 15. desember 2012 hos Wayback Machine.